# Документация на QRead

### Последно обновена: Monday April 14, 2014

# QRead

## Въведение

QRead е иновативен и мощен четец на електронен текст за Windows. Идеален за ученици, професионалисти, както и за ежедневно четене, QRead предоставя достъп до множество различни формати на електронни книги с поддръжка на маркиране, търсене, а също и на удобен и интуитивен подпрозоръчен интерфейс.

## Поддържани файлови формати

QRead поддържа повечето от най-често срещаните файлови формати за електронни книги.

- PDF, в който се разпространяват повечето учебници от издателите, напълно се поддържа с превъзходна библиотека за обработка на PDF, която прави QRead един от най-коректните четци за този формат на разположение на слепия потребител..
- Незащитен EPub, друг често срещан формат, използван в електронното издаване, също се поддържа напълно.
- QRead работи също и със съдържание от bookshare, компримирано и некомпримирано. Ако файлът от Bookshare е компримиран, ще бъдете подканени да въведете вашата парола при отваряне на книгата.
- Документи на Microsoft Word 2007 DOCX също се поддържат, въпреки че към момента QRead не поддържа .doc файлове, създадени с по-ранни версии на Word.
- Компилирани помощни файлове на Microsoft, обикновено завършващи с разширение .chm, също се поддържат, улеснявайки четенето на дълги наръчници.
- Някои стари електронни книги все още се разпространяват като големи HTML файлове, които QRead с удоволствие ще зачете.
- Накрая, QRead поддържа универсалните формати в ascii или UTF-8 кодиран текст.

## Поставяне на маркери

Един от най-досадните проблеми при електронните книги е управлението на маркери. Много формати не могат да се изменят, което на практика ги прави невъзможни за маркиране. Файловете в HTML и други подобни документи, при които се използва виртуален буфер (виртуален PC курсор) – една абстракция на екранните четци, обикновено не запомнят достигнатия прогрес при четене между две стартирания на браузера или компютъра, освен ако не се използва някаква клавишна комбинация. Текстови файлове, както и други редактируеми документи могат да се изменят чрез вмъкване на текст например маркер1, маркер2 и т.н. но това не може да се нарече оптимално решение. QRead си поставя за цел да реши този проблем по няколко начина. Първият и най-вълнуващ е автоматичното поставяне на маркер. Докато четете, приблизително на всяка секунда, мястото, на което сте в книгата, се записва. Това означава, че когато затворите QRead и по-късно го отворите, вашето място в книгата е автоматично съхранено. Това се запазва при затваряне на QRead, независимо дали приложението се затваря по стандартния начин, при рестартиране на компютъра или дори при „забиване“. Позволете ми да наблегна на това за момент. Вече не трябва да губите мястото, до което сте достигнали в книгата. Наред с поддръжката за автоматично маркиране, QRead позволява поставяне и на временен маркер, където пожелаете в активната към момента книга с control+b. За да се върнете на този или да отидете на който и да било друг маркер, по всяко време можете да натиснете control+j и да го изберете. Възможно е също така да поставите колкото пожелаете именувани маркери. Натиснете control+shift+b, въведете име за въпросния маркер и той ще бъде запазен. Можете да се върнете към него по същия начин, както при временния маркер, ползвайки control+j. Всички маркери се запазват между сесиите на приложението.

## Търсене

QRead ви позволява лесно да търсите в отворената книга по няколко различни начина. Най-използваният начин е обикновеното търсене напред. Натиснете control+f, за да извикате диалога за търсене, въведете текста, който желаете да намерите и курсорът ще ви отведе до първия резултат за този текст (ако той съществува в книгата),и диалогът ще се затвори. За да намерите следващият резултат за този текст, натиснете f3. За да търсите назад в текста, използвайте „търси назад“ бутона в диалога за търсене, за който има клавишна комбинация alt+п. Можете да търсите също чрез регулярни изрази. За да търсите така, въведете желаното в диалога за търсене, активирайте чекбокса "Използвай Регулярен Израз", и натиснете бутон „Търсене“. Забележете, че търсенето назад в текста е невъзможно.

## Навигация

### Структурна навигация

QRead прави лесно придвижването в текст, който е бил подходящо форматиран. Можете да използвате както бързи клавиши за придвижване до следващ и предишен елемент от даден тип, така и няколко диалога за навигация, за да придобиете представа за действителната структура на книгата.

#### Придвижване по заглавия

Когато отворите документ, съдържащ заглавия, можете да натиснете h и shift+h за бързо придвижване съответно до следващо и предишно заглавие. Ако предпочитате да достигнете до конкретно заглавие, натиснете control+h или изберете „Иди на Заглавие... „от меню „Навигация“ на QRead. Ще се озовете в диалога „Иди на заглавие“. Изберете заглавие и натиснете OK, за да отидете незабавно до желаното заглавие в текста.

#### Таблица на Съдържанието

Натиснете control+t, за да изведете таблицата на съдържанието за отворената книга. Тази опция, както и останалите възможности за структурна навигация на QRead, зависят от предоставената от документа информация за неговата структура. Ще бъдете поставени в дървовидна структура, съдържаща таблицата за съдържанието на документа. Изберете елемент от диалога, натиснете enter или OK и ще бъдете отведени до точката, която се посочва от елемента. Забележка: в PDF документи, таблицата на съдържанието е базирана на страници и е възможно не винаги да бъдете отведени точно до началото на избрания от вас раздел.

#### Придвижване по страници

В документи, поддържащи концепцията за разделяне по страници, можете да използвате клавиши за бързо придвижване и така да прелиствате страници. За да се придвижите бързо до следващата страница, натиснете p. За да се върнете на предишната страница, натиснете shift+p. За да изберете конкретна страница, изберете „Иди на Страница „ от меню „Навигация“ или натиснете control+p.

### Придвижване по проценти

Натискайки веднъж клавиш таб в текста , ще попаднете в процентен плъзгач. Той ви дава възможност бързо да превъртате книгата, правейки възможно прескачането на по-големи откъси, отколкото бихте постигнали с натискане например на page up и page down. Този плъзгач може да ви предостави удобен начин за определяне на позицията ви в текста.

### Придвижване до конкретен ред line

За да се придвижите до конкретен номер по ред в отворения документ, натиснете control+g и го въведете, после натиснете enter. Курсорът ще бъде поставен в началото на въпросния ред.

# Преносим режим

Преносимият режим ви позволява да стартирате QRead от всяка папка на вашия компютър: Dropbox, USB памети и др. Ако сте закупили QRead, ще бъдете подканени да извършите еднократна активация на софтуера на всеки нов компютър, на който ползвате приложението. Вашите настройки и друга информация ще бъдат съхранени между сесиите в преносим режим и ще се пазят в подпапката на приложението user_data.

# Автоматично Обновление

QRead притежава способността да се обновява автоматично. Ще се проверява за нова версия при всяко стартиране, както и на всеки 2 часа. За да забраните автоматичното обновление, добавете --disable-autoupdate в командния ред на приложението.Забележка: този флаг не работи с бета версиите на QRead.

# Списък с промените

## Версия 2.32

- Четене на epub файлове с невалидни ToC елементи
- Подобрена обработка на unicode pdf файлове
- Поправено е асоциирането на файлове в инсталатора
- Добавено е изнасяне в текст

## Версия 2.31

- Поправено е спирането на sapi говора
- Добавен е превод на полски
- Отново са премахнати номерата на страници от книги на bookshare

## Версия 2.3

- Основно подобрена обработката на HTML, което води до подобрено изобразяване на файлове във формат EPub, HTML и DAISY.

  ==Версия 2.2==[2-2]

- Добавен е преносим режим

## Версия 2.11

- Добавен е HTMLZ зипиран html като поддържан формат

## Версия 2.1

- Добавено е придвижване по нива на заглавията от цифровия ред, напред и назад.
- Поправки в обработката на PDF
- Поправки в обработката на незипирани книги на Bookshare

## Версия 2.01

- Подобрения в обработката на CHM
- Обновена е логиката за стари qrd файлове

## Версия 2.0

- Добавена таблица на съдържанието
- Добавен е списък на връзките /следваща/предишна връзка
- Добавен е диалог“Иди на Заглавие и предишно/следващо заглавие
- Добавен е диалог „Иди на страница“ и предишна/следваща страница
- Добавена е базова система за Гласова поддръжка за самоозвучено четене.
- Основно е подобрено времето за обработка на CHM
- Добавени са клавиши за бързо придвижване по заглавия и страници
- Поправено е зареждането на unicode пътища от explorer

## Версия 1.5

- Разрешено е зареждането на файлове от Windows Explorer
- Добавена е асоциация за QRead в диалога за асоцииране във Vista и по-горни
- Работа по оразмеряването на основния прозорец и прозореца на документа
- Отстранени са някои проблеми с активатора
- Отваряне на неозаглавени EPUB
- Поправка в реда на зареждане на книги

## Версия 1.4

- Подобрена клавиатурна навигация в прозореца на QRead чрез заместване на поддържащото GUI ниво
- Разрешено изтриване на маркери
- Малка реорганизация в менюто
- Поправка на някои проблеми, изпитвани от потребители при активация.

## Версия 1.3

- Ускорен е процесът по презареждане на книги
- Уверяване, че фокусът е върху правилната книга при презареждане на QRead
- Само анонсиране на броя заредени книги и коя от тях е на фокус при стартиране
- Коректно извършване на търсене между сесиите на QRead
- Запис само на обновените позиции в книга при книгите на фокус, по-щадящо дисковете.

## Версия 1.2

- Отстранен проблем, който би могъл да предизвика загуба на мястото при нефокусирани книги при стартиране.
- Поправка на множество проблеми при търсене, включително по-добра поддръжка за регулярни изрази и търсене назад.
- Отстранен проблем, който понякога би предизвикал загуба на фокуса върху текстовото поле на книгата.
- Поправка в програмата за обновления, вече не задържа приложението отворено при сваляне на обновление.

## Версия 1.1

### Обработка на PDF

- Редуцирани са изискванията за памет при много големи документи
- Подобрения в работата
- подобрено засичане за обработка на деформиран PDF вход
- Подобрено автоматично разпознаване на езика

### Обработка на EPUB

- Поддръжка на други методи за разделяне на абзаци.

### Обработка на CHM

- Премахване на коментирани и скриптирани раздели при изхода.